# אריך פון דניקן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אריך פון דניקן

אריך פון דניקן (נולד ב-14 באפריל 1935), סופר וחוקר שווייצרי, ידוע במיוחד בתאוריות שלו אודות השפעת חייזרים על כדור הארץ.

אריך פון דניקן נולד בזופינגן אשר בשווייץ. עוד מילדות התעניין במדע בדיוני ובעב"מים. הוא למד את מקצוע המלונאות, תחום שבו גם עסק.

ספרו מרכבות האלים, שיצא לאור ב-1968, וניסה להביא הוכחות בדבר ביקור ישויות זרות בכדור-הארץ, תורגם לעשרות שפות ואף הוסרט. בספר הוא מסתמך כביכול על מימצאים ארכיאולוגיים וטקסטים עתיקים כדי להוכיח שהאלים במיתוסים של דתות שונות הם בעצם יצורים חיצונים, שהגיעו בחלליות לכדור הארץ לפני אלפי שנים.

הוא מביא למשל את סיפור ה"ווימנות" המעופפות שבספרי הוודות, הכתבים העתיקים של הודו, כתיאור של ספינות חלל שהגיעו מפלנטות אחרות.

הצלחת הספר הראשון הביאה לשני ספרים נוספים, שהפכו לטרילוגיה, גאוות מחברה: "אלים מן החלל החיצון", ספר שכתב בשבתו במעצר, בעת משפט על עבירות מעילת בכספים שביצע במלון בו עבד, ו"עקבות בחלל". כל הטרילוגיה הזו תורגמה לעברית, ויצאה לאור בהוצאת "צ'ריקובר".

הקהילה המדעית דחתה את הנתונים שבספריו על הסף ורבים טענו שמחברם הוא שרלטן המסמן את המטרה אחרי שהוא קלע אליה. הם טענו שהוא נתפש בשברי נתונים ומוצגים, ומאחה אותם לתאוריה שבעיבודו הופכת להיות שלמה לכאורה, ומסוגלת לסבר את אוזני ההמון, שהוא צמא סנסציות ואין לו את הכלים או הרצון לבדוק את הנתונים המובאים לפניו.

הסתייגותה של הקהילה המדעית מפון דניקן הייתה אחד הגורמים לפירסומו ב-1976 של הספר "The Space-Gods Revealed" ("חשיפת אלי-החלל") מאת רונלד סטורי. הספר מפריך ביסודיות, עמוד אחר עמוד כמעט, את הטענות והראיות בספרו הידוע ביותר של פון דניקן, "מרכבות האלים".

פון דניקן (שיש הטוענים שגם את תואר האצולה פון "גנב" לעצמו), מנסה למצוא סימוכין לתאוריות שלו בכתבי הקודש או בממצאים בשטח, כמו מוצגים במקדשים בעולם או אתרים מוזרים שאי אפשר להסביר את מהותם.

אחד מפסלי הענק באי הפסחא שלטענת פון דניקן נוצר על־ידי חייזרים

את תיאור המרכבה בספר יחזקאל הוא מסביר כחללית שהגיעה לכדור הארץ. לגבי הפסלים הענקיים באי הפסחא הוא טוען שלא ייתכן שנוצרו על ידי בני אנוש, וכך עמדתו לגבי הפירמידות במצרים.

אריך פון דניקן ניחן בעקביות בלתי נלאית, ולצורך חיזוק התיזות שלו הוא לא מתעצל ולא חס על כספו, ובלי היסוס עולה על מטוס ומגיע למקומות המרוחקים ביותר, מצוייד במצלמה, לשם קידום רעיונותיו ומכירת ספריו.

בספריו הוא מציין שיש בהם מן הדמיון ואמונה הלא מדעית:

- "מודה אני בגלוי שמבחינה מסוימת גם אני הנני הוזה הזיות ובעל חלומות... -אמונתי- ובטחוני שיצורים אינטליגנטיים מכוכבי לכת אחרים ביקרו בעבר הרחוק בכדור הארץ" (אלים מהחלל החיצון, עמוד 14)
- "ביתר ענווה בא אני וטוען שאיננו יכולים לדעת את האמת. לכל היותר יכולים אנו להאמין בה" (מרכבות האלים, עמוד 72)

## [עריכה] פון דניקן כזייפן

הופעתו הראשונה של פון דניקן בפני השופט הייתה עוד בילדותו, כאשר הואשם בגניבת כסף מ"הצופים". בתחילת שנות ה-60, כאשר היה באמצע שנות ה-20 לחייו, פון דניקן הורשע בהונאת המלון בו עבד ובגניבה קטנה, ונקנס. ב-1967, בגיל 32, פון דניקן הורשע במעילה בקנה מידה גדול, זיוף והעלמת מס, ובילה 3 וחצי שנים בבית הסוהר. בזמן מאסרו כתב את ספרו השני, "אלים מן החלל החיצון" (שפורסם במקור בשנת 1970). פון דניקן מכחיש את אשמתו. הוא טוען, לדוגמה, כי ההרשעה שהובילה למאסרו הייתה תוצאת קונספירציה נגדו על ידי חברי ההיררכיה הקתולית בשווייץ, שמטרתה הכתמת התאוריות שלו.

למרות זאת, פון דניקן הודה שזייף חלק מן הראיות שלו. חרסים עם ציורי עב"מים, אשר טען כי באו מחפירות ארכיאולוגיות, נוצרו למעשה על-ידי קדר בן-זמננו. כאשר הציגו לפון דניקן את הראיות למעשה-הרמייה שלו, הוא טען שהזיוף היה מוצדק משום ש"יש אנשים אשר יאמינו רק אם יראו הוכחות במו-עיניהם".

## [עריכה] ספריו של פון דניקן

- מרכבות האלים 1968(Chariots of the Gods), יצא בעברית ב-1971, בהוצאת "בצלאל צ'ריקובר", בתרגום עמשי לוין.
- אלים מן החלל החיצון Gods from Outer Space)1970), יצא בעברית ב-1972, בהוצאת "בצלאל צ'ריקובר", בתרגום עמשי לוין.
- זהב האלים The Gold of the Gods) 1972)
- בחיפוש אחר אלים עתיקים In Search of Ancient Gods) 1973)
- נפלאות האלים Miracles of the Gods) 1974)
- אותות מן האלים Signs of the Gods) 1979)
- בשביל אל האלים Pathways to the Gods) 1981)
- עין הספינקס The Eyes of the Sphinx) 1996)
- חזרה לאלים-הוכחה לביקורים חוץ-ארציים The Return of the Gods - Evidence of Extraterrestrial Visitations). 1997)
- אודיסיאה של האלים-היסטוריה עתיקה של יוון העתיקה Odyssey of the Gods - An Alien History of Ancient Greece). 2000)

## [עריכה] קישורים חיצוניים

- אלים בחליפות חלל, ראיון של יואב בן דב עם אריך פון דניקן

מקור: http://he.wikipedia.org../../../%D7%90/%D7%A8/%D7%99/%D7%90%D7%A8%D7%99%D7%9A_%D7%A4%D7%95%D7%9F_%D7%93%D7%A0%D7%99%D7%A7%D7%9F.html

קטגוריות: סופרים | סופרים שוויצרים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Español
- Suomi
- Français
- Nederlands
- Polski
- Português
- Slovenčina
- Svenska
- Türkçe
- Tiếng Việt